AlmaznayaGroza/cyrillic-language-classification huggingface dataset:
Ұлттық Олимпиада комитеттері

Ұлттық Олимпиада комитеттері (ҰОК) - халықаралық олимпиада қозғалысының қатысушы елдің өкілдік ұйымы. Елдегі олимпиада қозғалысының басқарушы орын. Оның міндеті Олимпиялық Хартияға және олимпиялық қозғалыстың талаптарына сәйкес, еөз мемлекеттерінде Олимпиялық қозғалысты дамыту мен қорғау, жазғы және қысқы олимпиялық ойындарға басқа да ХОК-тың құзырына енетін кешенді спорт шараларына қатыстыру болып табылады. ҚР-ның ҰОК-і 1990 жылы құрылды. Оның төрағалары болып: Т. Досымбетов (1990- 1993 ж.) А.Ақпаев(1993-2002 ж.) Р.Әлиев(2002-01.08.2000 ж.), 2002 жылдың тамыз айынан тағы да Т. Досымбетов, 2003 жылдан тағы да А. Ақпаев, 2005 жылдан Т. Досмұхаметов қызмет істеді.

Source: original
Михаил Юрьевич Маркин

Михаил Юрьевич Маркин (31.07.1972, Қызылорда облысы Байқоңыр қаласы). 1997- Қазақстан-1 теле арнасында "Футбол әлемі" бағдарламасының редакторы 1998-99 жылы "Гол" газетінің тілшісі. 1998-2000-"CnopT-KZ" газетінің бөлім меңгерушісі. 2000 жылдан бас¬тап "Pro-Sport Kazakhstan" журналының тілшісі, "Овертайм" агенттігінің шолушысы, "Қайрат" командасының (2002) баспасөз атташесі футбол шолушысы және статист. "Қазақстан футболы: 1913-2003" анықтама энцикпопедиясының серіктес авторы.

Source: original
Сәдубаева Бақыткамал

Сәдубаева Бақыткамал - 1949 жылы 28 мамырда Семей облысы Ақсуат ауданы, Көктүбек селосында дүниеге келген. Мектепті бітірген соң Семей педагогикалық институтына түсіп математика пәнінің мұғалімі мамандығын алып шықты. Кейін Мәскеу полиграфия институтында инженер-технолог мамандығы бойынша оқыды. 1999 жылы Б. Сәдубаева қалалық Әйелдер Кеңесінің ұсынуымен қалалық мәслихатына депутат болып сайланды. «Семей Полиграфия» ААҚ жанынан 1850 жылдан бері полиграфия тарихын танытатын тұңғыш полиграфия, мерзімді басылым және кітап басу мұражайы ашылды. Бақыткамал Сәдубаева қоғамдық жұмысқа белсене араласқандығы үшін бірнеше мәрте республикалық, облыстық және қалалық деңгейде құрмет грамоталарымен және «Қазақстан Тәуелсіздігіне 10 жыл» медалімен, «Баспа және полиграфия ісінің қайраткері» құрмет белгілерімен марапатталған. Бақыткамал Сәдубаева 8 жылдан бері республикадағы ең байырғы баспахананы басқарып келеді және «Семей Полиграфия» ААҚ президенті.

Source: original
Тупак Шакур

Тупак Амару Шакур (ағылш. Tupac Amaru Shakur), MC New York, 2Pac және Makaveli деген лақап атымен де танымал; туған кездегі аты Лесэйн Пэриш Крукс, ағылш. Lesane Parish Crooks; 16 маусым 1971 жыл, Гарлем, Нью-Йорк - 13 қыркүйек 1996 жыл, Лас-Вегас, Невада) - әйгілі америкалық рэп әншісі, киноактер және қоғам қайраткері. Тупак 75 миллионнан астам альбомын сатқан, осы көрсеткіші бойынша (өнімдерінің әлемде сатылымы) әлемдегі бірінші орындағы музыканттардың бірі болып есептеледі. Rolling Stone журналы «Әлемнің барлық кездегі 100 ұлы орындаушылары» атты тізімінде Тупакты 86-шы орынға қойған. 1996 жылы қайтыс болған, өлтірген адамдар әлі күнге дейін табылмаған. Оның әндерінде көбінесе расизм туралы, геттодағы өмірдің ауыр кезеңдері, кедейшілік, зорлық зомбылық, қоғамдық өмірдегі қақтығыстар жайлы айтылады. Қоғамдық қызметі саяси, экономикалық әлеуметтік және нәсілдік тепе-теңдікті қорғауға бағытталған. Тупак Шакур тарихқа түрмеде отырып альбом шығарған алғашқы адам ретінде енген. Сонымен қоса ол бірқатар фильмдерге де түсіп үлгерген. Тупак Шакур - естелігіне ескерткіш орнатқан бірінші рэп әншісі. === Студиялық альбомдар === 2Pacalypse Now (1991) Strictly 4 My N.I.G.G.A.Z... (1993) Me Against the World (1995) All Eyez on Me (1996) === Өлгеннен кейінгі студиялық альбомдар === The Don Killuminati: The 7 Day Theory (1996) (как Makaveli) R U Still Down? (Remember Me) (1997) Until the End of Time (2001) Better Dayz (2002) Loyal to the Game (2004) Pac’s Life (2006) === Бірлескен альбомдар === Thug Life: Volume 1 (Thug Life-пен бірге) (1994) === Өлгеннен кейінгі бірлескен альбомдар === Still I Rise (Outlawz-пен бірге) (1999) == Синглдар == 1991 - «Brenda's Got a Baby» 1991 - «If My Homie Calls» 1992 - «Trapped» 1993 - «Holler If Ya Hear Me» 1993 - «I Get Around» 1993 - «Keep Ya Head Up» 1994 - «Papa'z Song» 1994 - «Cradle to the Grave» 1995 - «Dear Mama» 1995 - «So Many Tears» 1995 - «Temptations» 1995 - «California Love» 1996 - «2 of Amerikaz Most Wanted» 1995 - «How Do U Want It» 1996 - «I Ain't Mad at Cha» 1996 - «Toss It Up» 1996 - «Life Goes On» 1997 - «To Live & Die in L.A.» 1997 - «Hail Mary» 1997 - «Wanted Dead or Alive» 1997 - «Made Niggaz» Өлгеннен кейінгі синглдар 1997 - «I Wonder If Heaven Got a Ghetto» 1997 - «Do for Love» 1998 - «Changes» 1999 - «Unconditional Love» 1999 - «Baby Don't Cry (Keep Ya Head Up II)» 1999 - «Who Do U Believe In» 2001 - «Until the End of Time» 2001 - «Letter 2 My Unborn» 2002 - «Thugz Mansion» 2003 - «Still Ballin'» 2003 - «One Day at a Time» 2003 - «Runnin' (Dying to Live)» 2004 - «Thugs Get Lonely Too» 2004 - «All bout U» 2005 - «Ghetto Gospel» 2006 - «Untouchable» 2006 - «Pac’s Life» == Галерея == MARTa_Paolo_Chiasera_www.tupacproject.it.jpg

Source: original
Абдыра

Абдыра (Әбдіре)- үй бұйымдары мен ұсақ бағалы заттарды сақтайтын, көлемі үлкендеу, үстіңгі қақпағы, бүйірлерінде бірнеше суырмалары (қобдишалары) бар үй жиһазы. Құрылымында бірнеше өзіндік ерекшеліктері бар: сыйымдылығы үлкен абдыра горизонталды түрде қақ ортасынан тақтайшамен екі бөлікке бөлінеді. Оның үстіңгі үлкен бөлігі жалпақ қақпақпен жабылып, ортасында құлып (ілмелі) салатын бастырма және құлып салатын тайпақ орнатылады. Ол тетікті айдаршық немесе кекіл деп атайды. Ал астыңғы бөлігіне бірнеше қорапша тәрізді суырмалы қобдишалар салынады. Кейде, оған ойып салған (жасырын) құлып орнатылады. Мұндай суырмалы қобдишалар бет жағына (алдына) және екі жақ бүйіріне (жанына) де орнатылады. Абдыра кебеженің үлкен түріне жатады. Абдыраның төрт аяғы - оның сұлбасының ерекшелігі. Олардың арасы қалыңдығы бір елідей сүргіленген тақтайдан қиюластырылып мүйізден, ағаштың шайырынан жасалған желіммен жымдастырып, желімделеді. Абдыраның бетімен екі бүйірін оймыштап, түрлі өрнек, бедер салып әшекейлейді.

Source: original
Шу облысы

Шу облысы (қыр. Чүй облусу) - Қырғыз Республикасының облыстарының бірі, Қырғызстанның солтүстігінде орналасқан. Ыстықкөл, Талас, Нарын, Жалалабат облыстарымен және Қазақстан Республикасының Жамбыл облысымен шектеседі. Орталығы - Бішкек қаласы. Облыста 4 қала, 5 кент, 105 ауылдық округ, 327 ауыл бар. == Әкімшілік бөлінісі == Шу облысының құрамында: 8 аудан: Аламүдін ауданы, Жайыл ауданы (бұрынғы Калинин), Кемин ауданы, Мәскеу ауданы, Панфилов ауданы, Соқылық ауданы, Шу ауданы, Ыстықата ауданы. 1 облыстық бағыныстағы қала бар: Тоқмақ. == Ұлт құрамы == Қырғыздар - 338 мың (43,8 %) (1999) Орыстар - 246 мың (31,9 %) Дүнгендер - 44 мың (5,7 %) Украиндар - 26 мың (3,4 %) Қазақтар - 18 мың (2,3 %) Ұйғырлар - 15 мың (1,9 %) Немістер - 14 мың (1,8 %) Түріктер - 14 мың (1,8 %) Өзбектер - 13 мың (1,7 %) Татарлар - 9 мың (1,2 %) Әзербайжандар - 8 мың (1,0 %) Корейлер - 6 мың (0,8 %) Күрдтер - 4 мың (0,5 %) Тәжіктер - 3 мың (0,4 %) Облыста тағы бірнеше ұлттардың өкілдері, негізінде лезгиндер мен даргиндер тұрады. == Сілтемелер == Облыстық сайт Мұрағатталған 29 Маусымның 2007 жылы. (орыс.)

Source: original
IC 2177

IC 2177 - Monoceros шоқжұлдызында орналасқан EN (эмиссиялық тұмандық) типті галактикалық тұмандық. == Ашылуы == Бұл нысан Индекс каталогтың түпнұсқа басылымының тізіміне енеді. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: LBN 1027, vdB 93, Sh2-292, Be star. == Тағы қараңыз == Мессье нысандарының тізімі Жаңа жалпы каталог Индекс каталог == Сыртқы сілтемелер == «Жаңа жалпы каталог» түпнұсқасындағы ағылшынша және французша мәліметтер Қайта қаралған Жаңа жалпы каталогтағы мәліметтер (ағыл.) SIMBAD базасындағы мәліметтер (ағыл.) VizieR базасындағы мәліметтер (ағыл.) NASA/IPAC Extragalactic Database базасындағы мәліметтер (ағыл.) IC 2177 нысанына арналған жарияланымдар

Source: original
Үлкен Собакина

Үлкен Собакина - Ресейдегі өзен. Ханты-Мансий АҚ жер аумақтарынан ағып өтеді. Өзен сағасы Собакина өзенінің оң жағалауынан 32 км қашықтықта орналасқан. Өзен ұзындығы 37 км-ді құрайды. == Су реестрінің мәліметтері == Ресей мемлекеттік су тізілімінің мәліметі бойынша Жоғарғы Обь су алабы өңіріне жатады, өзеннің сушаруашылық бөлігі - Вах өзені. Өзен саласы - Васюганнан Вахқа дейінгі (Жоғарғы) Обь тармағының су алаптары, өзен алабы - Ертіске қосылу құйылысына дейінгі (Жоғарғы) Обь. Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша: Мемлекеттік су реестріндегі су объектісінің коды - 13011000112115200037050 Гидрологиялық тұрғыдан зерттелу (ГЗ) коды - 115203705 Су алабының коды - 13.01.10.001 ГЗ томының нөмірі - 15 ГЗ бойынша шығарылуы - 2 == Сыртқы сілтемелер == Ресей Федерациясы Табиғи ресурстар және экология министрлігі Мұрағатталған 26 мамырдың 2015 жылы.

Source: original
Тауарлардың кері импортының кедендік режимі

Тауарлардың кері импортының кедендік режимі (ағыл. customs treatment (regime) of goods reimport; нем. Zollverfahren der Warenwiedereinfiihrf; лат. re... қарама-қарсы әсер + inportare - тасу) - Бұрын Қазақстан Республикасының кедендік аумағынан тауарлар экспортының кедендік режиміне сәйкес әкетілген тауарлар Кеден кодексінің 122-бабында белгіленген мерзімдерде, тарифтік емес реттеу шараларын қолданбай, тауарлардың қауіпсіздігі жөніндегі талаптарды және экспорттық бақылау саласындағы шараларды қоспағанда, кедендік баждардан және салықтардан босатыла отырып, кері әкетілетін кездегі кедендік режим. Тауарлардың кері импортының кедендік режиміне тауарларды орналастыру үшін тауарлардың: Қазақстан Республикасының кедендік аумағынан әкетілуі кезінде қазақстандық тауарлар мәртебесі болуы; әкету сәтінен бастап үш жылдың ішінде тауарлардың кері импортының кедендік режиміне мәлімделуі; тасымалдаудың, сактаудың немесе пайдаланудың (колданудың) қалыпты жағдайлары кезінде табиғи тозудың немесе табиғи кемудің салдарынан өзгеруді қоспағанда, олар өзгеріссіз жағдайда болуы тиіс; кеден органдары тарапынан бірдейлендірілген болуы тиіс. Тауарларды Қазақстан Республикасынан тысқары жерлерде кәсіпкерлік мақсаттарға пайдалану, сондай-ақ олармен ұсақ жөндеу операцияларын, техникалық қызмет көрсету және тауарларды қалыпты ұстау үшін қажетті басқа да операцияларды қоса алғанда, олардың сақталуын қамтамасыз ету үшін қажетті операциялар жасау, жөндеуге байланысты операциялар олардың әкетілген сәттегі құнымен салыстырғанда тауарлар құнының өсуіне әкелетін жағдайларды қоспағанда, тауарларды тауарлардың кері импортының кедендік режиміне орналастыруға кедергі келтірмейді. Бұл ретте әкетілген күнгі құн мен әкелінген күнгі құнның арақатынасы тауарлардың кедендік декларациясында көрсетілетін статистикалық құнының негізінде айқындалады.

Source: original
Батыр Қуанышев

Қуанышев Батыр (9.3. 1954 жылы туған, қазіргі Ақжайық ауданы Тайпақ ауылы) - самбошы, Қазақстанның еңбегісің жаттықтырушысы (1988), халықаралық дәрежедегі төреші (1995) == Өмірбаяны == 1975 жылы Орал педагогикалық институтын бітірген. 1976 жылдан облыстық спорт мектебінде жаттықтырушы болды. 1989 жылдан - Қазақстан Ұлттық күрес және самбо федерациясының мүшесі 1997 жылдан - Азия халықаралық самбо федерациясы атқару комететтінің мүшесі 1995 жылы оның бастамасымен Орал қаласында халықаралық жарыстар өткізіліп, облыста ұлттық күрес және самбо федерациясының бөлімшесі құрылды. Сондай-ақ «Батыр» атты палуандардың спорттық клубы ашылды. Қазіргі кезде Қуаныштаев Батыс Қазақстан облысының самбо құрама командасының аға жаттықтырушысы. == Шәкірттері == Осы кезеңде ол самбодан әлем чемпионы А.Шайхиевті (Нью-Йорк, 1989), Б.Мәмбетовті, сондай-ақ А.Қасымов, М.Оңбағанов, Ә.Қайыров, Т.Хасанғалиев, И.Ерішев, Е.Әлиев, Б.Есендияров және Қ.Есендияров, Қ.Жетпісов сынды даңқты спортшыларды тәрбиеледі == Марапаттары == Қаратөбе ауданының Құрметті азаматы (1993).

Source: original
Көпгүлді үрме бұршақ

Үрме бұршақтың 100 г - 385 ккал Құрамында ағуыз, жасұнық, В тобының дәрумендері, кальций, фосфор, темір бар. Көп гүлді бұршақ Оңтүстік Америкадан шыққан. Мексикада, Гватемалада және Колумбияда жабайы өседі == Мексикандық ару == Оның отаны - Мексика, онда ол екі мың жылдан астам уақыт бойы әйгілі . Әдемі гүлдерінің және едәуір ұзындығының (оның бойы 4 метрге дейін жетеді) арқасында, алғашқыда оны XVII ғасырда сәндік өсімдік ретінде өсірген. Үрме бұршақтың осы сұрыбының қызғылт бұршаққындарында онға дейін қызыл дақты дәндер бар. Оны сәкі айналасына егуге және үрме бұршақтың жас бұршаққындарынан ляззат алуға болады немесе ол піскенше күте тұрып, түсті бұршақтар дайындауға болады. Оның гүлдерін де жеуге болады дейді. Әмбебап көкөніс Үрме бұршақты әр түрлі тағамдарға, салаттарға қосуға немесе жеке тағам ретінде де ұсынуға болады. Онымен пияз, қызанақтар және тунец жақсы үйлеседі.

Source: original
Лануарно

Лануарно (фр. Lanhouarneau) - Франциядағы коммуна. Бретань аймағына қарасты Финистер департаментінде орналасқан. Морле округінің құрамына енеді. Алып жатқан жер аумағы 17,69 км² шамасында. Коммунаның INSEE коды - 29111, пошта индексі - 29430. == Демографиясы == 2009 жылғы мәліметтер бойынша тұрғындарының саны 1122 адамды құрады. Халық тығыздығы - 63,43 адам/км². Халық динамикасы (INSEE ): Тұрғындарының жас шамасы және жынысы бойынша құрамы (2006): == Тағы қараңыз == Финистер департаментінің коммуналары == Сыртқы сілтемелер == Ресми сайты Францияның ұлттық статистика және экономикалық зерттеулер институты сайтындағы парақшасы Мұрағатталған 27 Қыркүйектің 2012 жылы. «Mapquest» картасында орналасуы

Source: original
Физкультура және спорт

"Физкультура және спорт" (ФИС), 1923 жылы ашылған, негізгі мақсаты дене тәрбиесі мен спортты насихаттайтын баспа. 1930-1938 жылдары "дене тербиесі және туризм" деген атпен біріккен мемлекеттік баспа ретінде жұмыс істеді. 1995 жылдан акционерлік қоғам ретінде спорт қоғамының қарамағына енді. Мақсаты: көпшілікке арналған дене тәрбиесі мен спорт жайлы әдебиеттерді, оқулықтарды, оқу құралдарын, әдістемеліктерді шыгару. Баспаның басшылығымен әр жылдары оқырман көпшілікке арналған газет-журналдар мерзімді баспасөз шығарылып келеді.

Source: original
Ла-Потри-Кап-д'Антифе

Ла-Потри-Кап-д'Антифе (фр. La Poterie-Cap-d'Antifer) - Франциядағы коммуна. Жоғарғы Нормандия аймағына қарасты Сен-Маритим департаментінде орналасқан. Авр округінің құрамына енеді. Алып жатқан жер аумағы 5,81 км² шамасында. Коммунаның INSEE коды - 76508, пошта индексі - 76280. == Демографиясы == 2009 жылғы мәліметтер бойынша тұрғындарының саны 403 адамды құрады. Халық тығыздығы - 69,36 адам/км². Халық динамикасы (INSEE ): Тұрғындарының жас шамасы және жынысы бойынша құрамы (2006): == Тағы қараңыз == Сен-Маритим департаментінің коммуналары == Сыртқы сілтемелер == Францияның ұлттық статистика және экономикалық зерттеулер институты сайтындағы парақшасы Мұрағатталған 22 Қазанның 2012 жылы. «Mapquest» картасында орналасуы

Source: original
Бума (folder)

Бума (folder) экранда каталогтарды (Windows 98) және программалық топтарды (Windows 3.1) белгілеу үшін қолданылады. Мұның мағынасы мынада: каталог пен программалар тобы белгілі бір объектілерді орналастыруда қолданылатын контейнер болып табылады. Бума - каталог, директорий ұғымының баламасы болып табылады. Каталог - файлдарға арналған контейнер, программалық топ - жеке программаларға арналған, контейнер, тағы сол сияқты. Әрине, мұндай контейнерлер әр объект үшін әр түрлі болуы мүмкін. Бірақ олармен атқарылатын амалдар біртектес бола береді (мысалға, жою, көшіру және т.б.).

Source: original
Квадрупольдік өзара әсер

Квадрупольдік өзара әсер - квадрупольдік моменті бар зарядталған бөлшектер жүйесінің өзара әсері. Егер жүйенің электр заряды не диполь моменті нөлге тең болмаса, онда квадрупольдік өзара әсерді ескермеуге болады. Өйткені оның шамасы электрстатикалық және дипольдік өзара әсерлерден едәуір аз болып келеді. Алыс қашықтықта орналасқан екі атомның әрқайсысының квадрупольдік моменттері нөлге тең болмаған жағдайда олардың арасындағы әсерлесуде квадрупольдік өзара әсердің елеулі рөлі бар. Атомдардың квадрупольдік моменттері кванттық механика әдістерімен есептеледі. Электр зарядтары сфералық симметриямен орналаспаған көптеген атом ядроларының квадрупольдік моменттері болады. == Дереккөздер: == Қазақ энциклопедиясы , 4-том

Source: original
Портал:Спорт/Таңдаулы/Мұрағат

== Шілде 2011 == Лионель Андрес Месси (ис. Lionel Andrés Messi; 24 маусымда 1987, Росарио) - Аргентиналық футболшы және «Барселона» командасының шабуылшысы. Месси - 2008 жылы Олимпияда чемпионы, 2005 жылы жастар арасында әлем чемпионы (турнирдын ең үздік ойыншысы мен сұрмергені). «Барселона» құрамында 5 рет Испания чемпионы болды (2004/05, 2005/06, 2008/09, 2009/10, 2010/11). 2007, 2009 және 2010 жж. жылдары Испания чемпионатының ең үздік ойыншы атағын алды. 2005, 2007 және 2009 жылдары Аргентинаның үздік ойыншысы. Чемпиондар Лигасын 3 мәрте женген (2005/06, 2008/09, 2010/11). 2009 жылы Испания чемпионатының сұрмергені, 2008/09, 2009/10, 2010/11 жылы Чемпиондар Лигасының сұрмергені. 2009 және 2010 жылы әлемнің үздік футболшысы атағына ие болған. Осы атақ алудан жарты ай бұрын Месси Еуропаның үздігі атанған. 21 желтоқсан, 2009 жылы Месси "Бриллиант добының" иегері атанды. Қазіргі таңда Месси әлемге "Жаңа Марадона" деген атпен әйгілі. (толығырақ) == Тамыз 2011 == Футболдан әлем чемпионаты (немесе Футболдан Әлем Кубогы, ФИФА әлем чемпионаты деп те атайды), ресми атауы ФИФА Әлем Кубогы (ағылш. FIFA World Cup) - футболдан халықаралық жарысы. Әлем Чемпионаты ФИФАның ұйымдастыруымен өткізіледі, және оған ФИФАға мүше барлық ерлер құрама командалары қатыса алады. Финалдық турнирлер 4 жылда 1 рет болады. Бірақ іріктеу турнирлерін қосқан 3 жылға дейін созылады. 2010 жылғы әлем чемпионатының іріктеу кезеңіне барлығы 204 құрама қатысты. 4 жыл сайын өтетеін әлем чемпионатының финалдық турниріне барлығы 32 (31 құрама іріктеу кезеңінен жолдама алады, 1 құрама чемпиоантты өткізуші ел бірден жолдама алады; 2006 жылғы әлем чемпионатына дейін чемпион атанған команда келесі чемпионатқа бірден жолдама алатын еді, 2006 жылдан бастап чемпионда іріктеу кезеңіне қатысады) құрама қатысады. Әлем чемпионатын өткізуші ел алдын ала белгіленіп қояды. Әлем чемпионатының финалдық турнирлері 1930 (1942 мен 1946 жылдары екінші дүниежүзілік соғыстың салдарынан өткізілген жоқ) жылдан бері өткізіліп келеді. Жәнеде барлық спорт әлемінің көптеген жанкүйерлері асыға күтеді. Кейде ең көп жанкүйерлер жинайтын спорттық турнир - Олимпиада ойындарында көп жанкүйер жиналады. Соңғы әлем чемпионаты 2010 жылы маусымның 11-нен шілденің 11-не дейін Оңтүстік Африка Республикасында өткізілді. (толығырақ)

Source: original
1960 жылғы Қысқы Олимпиада ойындары

VІІІ қысқы олимпиялық ойындар 1960 жылы 18-28 ақпанның аралығында АҚШ-тың СКВО-Вэлли қаласында етті. Бұл ойындарға 30 мемлекеттен 665 (144-і әйелдер) қатысты. Ойындарға алғаш рет бес құрлықтың өкілдері бас қосты. КСРО-ның командасы 7 алтын, 5 күміс, 9 қола медальмен 146 ұпай жинап, келесі орындардағы АҚШ пен Швецияның құрамаларынан көш бойы озып кетті. Осы сында КСРО құрамасының сапындағы қазақстандық конькиші Ю.Малышев 500 м. қашықтыққа жарысуда 41,2 сек. уақыт көрсетіп 10-шы орынға ие болды.

Source: original
Елек хан

Елек хан, Елхан - Қарахан әулеті мемлекетіндегі билеушілер лауазымы. Махмұт Қашқаридің сөздігіне сүйенсек, “илек”, “илик” - “бірінші”, “алғашқы” деген ұғымдарды білдіреді. Елек хан атауы Қарахан әулеті мемлекетінің тұсында соғылған теңгелердегі жазуларда жиі кездеседі. Бастапқыда бұл лауазым Шығыс Түрік қағандарына берілген. Қарахан әулеті мемлекетінің негізін салушы Сатұқ Бұғра хан Абд әл-Керим (қ. Әулие ата) осы лауазымға ие болған. Мұсылман авторлары 999 жылы Мауераннахрды Самани әулетінен тартып алған Қарахан мемлекетінің билеушісі Наср ибн Әли есімін осы лауазыммен атайды. Ортағасырлық түркі әдебиетшісі Жүсіп Баласағұн өзінің атақты “Құтадғу білік” атты шығармасын 1069 жылы Қарахан әулетінен шыққан Елек ханға тарту еткен.

Source: original
Бешалма

Бешалма (ғағ. Beşalma) - Молдовадағы Ғағауыз автономиялық аумақтық бірлігі құрамындағы ауыл. == Сипаттама == Аудан орталығы Комраттан 28 км. қашықтықта, Молдованың астанасы Кишиневтан 121 км. қашықтықта орналасқан. Бешалма ауылы Ғағауыз АТУ Комрат ауданының құрамына кіреді. Аумақтың жалпы ауданы 60,7 шаршы км, бұл ауданның 7,1% құрайды. Ауылда 87 шаруашылық субъектілері тіркелген, оның ішінде: 17 ауылшаруашылық кәсіпорны, 4 өнеркәсіп және қайта өңдеу кәсіпорны, 1 диірмен, 2 май цехы, 1 шағын наубайхана, 24 сауда кәсіпорны, 1 көлік кәсіпорны, 11 азық-түлік дүкені, 1 жанармай құю бекеті. Ауыл аумағында 5 артезиан құдығы, 93 құдық орналасқан. == Халқы == 2004 жылғы халық санағы бойынша ауылда 4441 адам тұрса, оның 50,53 пайызы ерлер, 49,47 пайызы әйелдер. Халықтың ұлттық құрамы: 96,67% - ғағауыздар, 0,99% - молдовандар, 0,83% - украиндар, 0,74% - орыстар, 0,56% - бұлғарлар, 0,11% - сығандар, 0,09% - басқа ұлттар. == Тарихы == Бешалма ауылының негізі 1791 жылы қаланған. Аңыз бойынша, ауылдың алғашқы тұрғындары бес алма ағашын осы жерден кездестірген, сірә, бұрын осында өмір сүрген, ауылға «Бес алма ағашы» - Бешалма деген атау берген татарлардан қалған. 1810 жылы отаршылар ауылда алғашқы шіркеу салды. Ол кішкентай болды, оған тек діни қызметкер мен шіркеу қызметкерлері кіре алды, діни қауымның мүшелері көшеде дұға етті. 1860 жылы ауыл тұрғындарының өтініші бойынша шіркеуге Георгий есімі берілді. Жаңа шіркеу 1880 жылы ашылды. Ол кезде Бешалма Бендері уезі, Комрат болысының құрамында болған. 1940 жылы Бессарабия Кеңес Одағына қосылғаннан кейін ауылда ауылдық кеңес ашылды. Ол 1941 жылы Ұлы Отан соғысы басталғаннан кейін 1944 жылға дейін қызметін тоқтатты. 1944 жылы ауылда 5 мың адам тұрған. Ашаршылық 2800 адамды қамтыды. 1948 жылы 4 сәуірде «Заветы Ильича» ұжымшары ұйымдастырылды. 1948 жылы 4 тамызда «Правда» колхозы, 1948 жылы 28 тамызда «Шверник» колхозы құрылды. 1950 жылы 16 тамызда жалпы жиналыстың шешімімен колхоздар бір ұжымға «Заветы Ильича» колхозына біріктірілді. 1965 жылы 20 қаңтарда «Правда» колхозы болып аталды. 1991-2000 жылдар аралығындағы ауылдың тарихы ерекше орын алады, өйткені осы кезеңде Молдованың саяси, мәдени және экономикалық өмірінде үлкен өзгерістер болды. Қиындыққа қарамастан «Правда» колхозы жұмысын жалғастырды. Колхоздың негізгі саласы темекі, жүзім, астық, мал шаруашылығы болды. 1990 жылдардың ортасында бизнес дами бастады. == Инфрақұрылымы == Бешалма ауылының аумағында әлеуметтік нысандар: 2 мектепке дейінгі мекеме, 1 лицей, мәдениет үйі, тарихи-этнографиялық мұражай, 2 кітапхана, сауықтыру пункті орналасқан. Православие шіркеуі

Source: original
NGC 2340

NGC 2340 - Сілеусін шоқжұлдызында орналасқан E (эллипстік галактика) типті галактика. Жаңа жалпы каталогтың түпнұсқа басылымының тізіміне енеді. == Ашылуы == Бұл нысанды 1788 жылы 9 ақпанда Уильям Гершель астрономы ашқан болатын және NGC каталогында 2340 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 20338, UGC 3720, MCG 8-13-96, ZWG 234,91. == Тағы қараңыз == Мессье нысандарының тізімі Жаңа жалпы каталог Индекс каталог == Сыртқы сілтемелер == «Жаңа жалпы каталог» түпнұсқасындағы ағылшынша және французша мәліметтер Қайта қаралған Жаңа жалпы каталогтағы мәліметтер (ағыл.) SIMBAD базасындағы мәліметтер (ағыл.) VizieR базасындағы мәліметтер (ағыл.) NASA/IPAC Extragalactic Database базасындағы мәліметтер (ағыл.) NGC 2340 нысанына арналған жарияланымдар

Source: original
Фарида Анваровна Миндубаева

Фарида Анваровна Миндубаева (1951 жылы 12 қаңтарда дүниеге келген) - адам және жануарлар физиологиясы саласының маманы, медицина ғылымдарының докторы (2000), профессор (2004). Қарағанды мемлекеттік медицина институтын (1974, қазіргі Қарағанды мемлекеттік медицина академиясы) бітірген. Осы инcтитутта ассистент, доцент (1975-99) болды. 1999 жылдан Қарағанды мемлекеттік медицина академиясында кафедра меңгерушісі болып қызмет атқарады. 90-нан астам ғылыми жарияланымның авторы. == Сілтемелер == Қазақстандық интернет энциклопедиясы: [1](қолжетпейтін сілтеме) Докторантуралық диссертация

Source: original